حسن علام

حسن علام كان رجل اعمال من مصر ومؤسس شركه حسن علام للمقاولات.

 حياته 
حسن علام من مواليد يوم 1 يناير سنة 1903

حسن محمد علام هو واحد من رموز صناعة المقاولات المصرية ومن رواد البناء الحديث فى مصر ..
حسن محمد علام اتولد فى سنة 1903 فى مدينة بورسعيد ونقل بعدها لمدينة المنيا فى صعيد مصر مع عيلته . كان ابوه يملك محل صغير يباع به مواد البناء بما فيها البلاط والسيراميك المستورد من بريطانيا .التحق حسن علام بالمدرسة الابتدائية ولكنه لم بيستمر فى تعليمه، وانضم ليباشر ويدير أعمال ابوه .

فى سنة 1923، نقل لالقاهرة حيث شكل شركة رسمية للمقاولات الصغيرة .

وفى نص التلاتينات ، أسس حسن محمد علام وشركاه للمقاولات العامة - كشركة توصية بسيطة رغم أنه لم يتلق أى تعليم رسمى فى مجال البناء ولا الهندسة المعمارية الا أنه كان عنده خبرة ادارية وفنية كبيرة. فكان يحظى بشعبية على نطاق واسع مع عمال البناء والمهندسين.... نجح حسن علام زاع صيته واشتهر واشتهرت شركته .
اصبح من كبار رجال اعمال القاهره هناك له صوره نادره تجمع بين طلعت حرب باشا ورجل الاعمال حسن محمد علام .
 أول التعاقدات الكبرى لشركة حسن علام 
فى سنة 1938، فى الوقت نفسه كان الملك فاروق فى طريقه لالاسماعيلية أصيب فى حادثة عربيه، وتم نقله لالقرية القريبة من القصاصين ليتم علاجه فى منشأة طبية صغيرة. ونتيجة لده الحادث، أمر الملك أن ياتبنا مستشفى فى المنطقة. وبالتالي، كان حسن علام قد عقد أول صفقة له فبنا مستشفى القصاصين فى شارع على الطريق الزراعى الواصل من القاهرة لالاسماعيلية. وشملت العقود فى وقت مبكر مستشفى مبرة فى بورسعيد، ومحطة كهرباء فى دمنهور، و أول مصفاة لتكرير البترول المصرية فى السويس.

ابتدت شركته فى التنافس بجدية مع العبد باشا، أحمد بكير ( مقاول طرق)، وعلى ابراهيم باشا (اللى بنى مبنى التلفزيون ومجمع مكاتب التحرير فى القاهرة). فى وقت وجيز بقت الشركة واحدة من اكبر الشركات فى مجال البناء فى البلاد جنب لجنب مع شركة المقاولون العرب عثمان أحمد عثمان .

فى سنة 1942 عقب هروب الرئيس أنور السادات من السجن ولما اخفته الفنانة تخية كاريوكا عند اخوانها فى الاسماعليه لجأ الى حسن محمد علام .
فكان عند حسن علام فرصة لحماية أنور السادات فى سنين ه الأولى.من الملاحقة السياسية ففى سنة 1942 ، حضر اليه انور السادات متنكر .... فماكانش حينها السادات بارزا او معروفا....جاء اليه كباحث عن عمل. فى محاولة هروب من الاضطهاد السياسي، مقدم نفسه كسواق شاحنة، ومن بعدين اخد وظيفة مساعد سواق فى شركة حسن علام . وماهى الا سنين و بقا انور السادات بعدها الرئيس التالت لمصر
 وضع شركه حسن علام بعد ثورة يوليه 
بعد ثورة 1952 ، واصلت الشركة لتزدهر وانشأت عددا من الطرق الرئيسية زى الاسماعيلية-العريش، السويس -مرسى علم، والاسكندرية- مرسى مطروح، طرق سريعة تانيه. خلص الكتير من المشاريع كمان فى بورسعيد اللى اشتملت على كاتدرائية كبيرة وجامع. قبل بناء السد العالى فى أسوان، بقت الشركة مسئولة عن بناء مجتمع جديد للشعب النوبى اللى يسكن فى المنطقة اللى اصبحت بعدين بحيرة ناصر.

فى سنة 1961، تم تأميم الشركة حسب السياسات الاشتراكية الجديدة للرئيس جمال عبد الناصر علشان تكونبعد كده باسم النصر العامة للمقاولات - حسن محمد علام.حينها فقد حسن علام ملكيته للشركة و بقا مديرها العام .

فى سنة 1974 ، ومستفيداً من سياسات الانفتاح أو الباب المفتوح اللى تنتهجها حكومة الرئيس أنور السادات، انشأ شركته التانيه - ولاد حسن علام للمقاولات. و بعد فترة وجيزة، تعاقدت الشركة الجديدة على بناء شبكة الصرف الصحى الكبيرة فى مكة المكرمة، بالمملكة العربية السعودية.

تحوذ شركة المقاولات ( ابناءحسن محمد علام) على سجل مشهود بتنفيذ المشاريع العملاقة ذات الأولوية القومية بمصر من وقت تأسيسها فى سنة 1936، و فى دى السنين مئات من أهم المشاريع الحيوية والهامة قداتعملت .

لشركة ابناء حسن علام دور فريد متميز فى مجال الانشاءات بمصر كما شاركت الشركة فى اقامة الكتير من المشاريع الحيوية فى شوية دول عربية زى ليبيا، الكويت، العراق، الامارات المتحدة، والسودان حيث قامت بتنفيذ كتير من مشروعات الطرق و المرافق و المبانى .
لكن حسن علام لم يعش ليرى نتيجة وثمره كفاحه. فقد توفى فى 3 يناير 1976 .

هناك حالى شارعين تم تسميتهم باسم العملاق الاقتصادى حسن علام بالقاهره ، واحد فى حى مصر الجديدة، والتانى فى وسط القاهرة. وبالاسكندريه كمان تم تسمية شارع حسن علام بمنطقة سموحه بجوار شارع فوزى معاذ وشارع مصطفى كامل .

 وفاته 
حسن علام مات فى 3 يناير سنة 1976.

 لينكات برانيه 

 مصادر 

تصنيف:رجال اعمال مصريين
تصنيف:بورسعيديه